Foto: Hina



HDZ je skupio 76 potpisa i time većinu za novog predsjednika sabora. Iako apsolutna većina nije potrebna, HDZ bi na ovaj način pokazao da imaju kakvu takvu većinu u parlamentu.



Da je Plenković za novog predsjednika Sabora skupio 76 potpisa, novinarima je pred nastavak sjednice Odbora za Ustav i poslovnik priopćio Mostov Robert Podolnjak.

>> Tijek događaja pratite na Indexu

>> FOTO Glasnović i Pupovac zajedno čuvaju HDZ na vlasti, pogledajte tko je sve potpisao novu većinu

"Tijekom stanke smo primili informaciju kluba HDZ-a da imaju 76 potpisa za izbor novog predsjednika sabora", rekao je Podolnjak.

"HDZ je uputio prijedlog za izbor novog predsjednika s apsolutnom većinom Sabora. I odmah će se pristupiti raspravi i zato povlačimo svoj prijedlog da se raspravi povreda poslovnika", rekao je Peđa Grbin.

Tekst se nastavlja ispod oglasa

Bačić je potvrdio da su predložili Jandrokovića da bude novi šef sabora. "Danas smo, sukladno poslovniku, predložili da, nakon što Božo Petrov bude smijenjen temeljem vlastite ostavke, novi predsjednik Sabora bude Gordan Jandroković, za što smo prikupili 76 potpisa", rekao je HDZ-ov Branko Bačić.

Svoj potpis za Jandrokovića dali su i Saucha i Glasnović.

"Kako bi potvrdili da vlada ima potrebnu većinu u Saboru skupili smo 76 potpisa kako bi potvrdili legitimet predsjednika, a to će biti Gordan Jandroković. To su naši dosadašnji partneri iz kluba manjina, tu su kolege iz HDS-a, HDSSB-a, tu je gospodin Škibola, Glasnović i nezavisni zastupnik Tomislav Saucha", rekao je novinarima Branko Bačić.







